भाखड़ा में 27 मार्च तक सिंचाई पानी की मांग
सादुलशहर| गेहूंपकाव के लिए भाखड़ा सिंचाई प्रणाली की नहरों में पानी की मांग को लेकर किसान 10 मार्च को सुबह 11 बजे हनुमानगढ़ सिंचाई विभाग के चीफ इंजीनियर कार्यालय का घेराव करेंगे। यह निर्णय मंगलवार को श्री ठाकुर जी मंदिर के समक्ष किसानों एवं जनप्रतिनिधियों की बैठक में लिया गया। माकपा देहात सचिव पालाराम ने कहा कि सिंचाई विभाग की प्रस्तावित बंंदी 10 मार्च से 16 मार्च तक है। इस बंदी से किसानों को गेहूं पकाव के लिए पानी नहीं मिल पाएगा। किसानों ने 27 मार्च तक नहराें में पानी चलाने की मांग की है। बैठक में केआरडब्ल्यू वितरिका अध्यक्ष महेंद्रप्रताप ढिल्लो, सरपंच यूनियन के पूर्व अध्यक्ष कौरसिंह मान, अरविंद सहारण, डेलीगेट कृष्ण सहारण, छात्र संघ के पूर्व अध्यक्ष राकेश सहारण, किसान नेता इमीलाल सहारण, तीर्थसिंह संधू, चंद्रभान वर्मा आदि ने विचार रखे।
hin_Deva hin_Deva